Cum a pierdut Al Pacino toți banii pe care i-a câștigat din actorie. „Am avut 50 de milioane de dolari și apoi nu am mai avut nimic”
Al Pacino a ajuns să nu mai aibă niciun ban în cont, după ce a câștigat 50 de milioane de dolari jucând în unele dintre cele mai cunoscute filme de la Hollywood, din cauză că a cheltuit prea mult, nu și-a gestionat deloc finanțele și a folosit un contabil care a ajuns până la urmă la închisoare pentru fraudă, potrivit dezvăluirilor pe care le-a făcut în noua sa autobiografie „Sonny Boy”.